Radoslav Asparuhov
rasparuhov@gmail.com 2011
Tiffany Antopolski
tiffany.antopolski@gmail.com

Creative Commons Share Alike 3.0

Χρήστος Τριανταφύλλης
christriant1995@gmail.com 2011
Θάνος Τρυφωνίδης
tomtryf@gmail.com 2012

# Στρατηγική

Υπάρχει μόνο μία πιθανότητα για κάθε κελί σε ένα παζλ του Σουντόκου. Οι ακόλουθες στρατηγικές θα σας βοηθήσουν να ανακαλύψετε συστηματικά τη λύση για κάθε κελί.

# Στρατηγική 1:

Επιλέξτε τη γραμμή με τους περισσότερους αριθμούς.

Πρέπει να επιλέγετε τη γραμμή ή τη στήλη με τους περισσότερους αριθμούς. Για λόγους απλότητας, αυτές οι οδηγίες έχουν γραφεί σαν μια γραμμή να έχει τους περισσότερους αριθμούς.

Καθορίστε ποιοι αριθμοί λείπουν από τη γραμμή.

Επιλέξτε ένα από τα κενά κελιά της γραμμής. Καθορίστε ποιοι από τους αριθμούς που λείπουν είναι στη στήλη ή στο 3x3 τετράγωνο.

Χρησιμοποιώντας τις σημειώσεις, πληκτρολογήστε τους αριθμούς που λείπουν οι οποίοι δεν είναι σε αυτή τη στήλη ή στο 3x3 τετράγωνο. Οι αριθμοί αυτοί είναι υποψήφιες λύσεις για αυτό το κελί.

Μεταβείτε στο επόμενο κενό κελί της επιλεγμένης γραμμής και επαναλάβετε την παραπάνω διαδικασία. Επαναλάβετέ την για κάθε γραμμή και στήλη, ξεκινώντας από εκείνη με τους περισσότερους αριθμούς και συνεχίζοντας ως τον τελευταία. Εξετάστε πάντα προσεκτικά τους αριθμούς και μην ξεχνάτε το 3x3 τετράγωνο.

Αυτή η στρατηγική θα σας βοηθήσει να αποκαλύψετε τα κελιά τα οποία έχουν μόνο μία δυνατή επιλογή. Όταν αποκαλυφθούν, μπορείτε να συμπληρώσετε αυτά τα κελιά, και να επαναλάβετε τη στρατηγική μέχρι να λυθεί ολόκληρο το παζλ.

Παράδειγμα χρήσης της στρατηγικής 1.

# Στρατηγική 2:

Βρείτε τον αριθμό που εμφανίζεται συχνότερα.

Τώρα κοιτάξτε την αριστερή κάθετη ευθυγράμμιση των 3x3 τετραγώνων και να εντοπίστε τη στήλη(ες) που εμφανίζεται αυτός ο αριθμός.

Σε αυτή την ευθυγράμμιση, πηγαίνετε σε ένα τετράγωνο 3x3 το οποίο δεν περιέχει τον αριθμό αυτό σε οποιαδήποτε από τα κελιά του. Χρησιμοποιώντας τις σημειώσεις, πληκτρολογήστε τον αριθμό σε κάθε κενό κελί της στήλης στην οποία δεν εμφανίζεται. Εάν ο αριθμός εμφανίζεται στη γραμμή ενός από τα κελιά, μην το εισάγετε στις σημειώσεις αυτού του κελιού.

Επαναλάβετε τα δύο τελευταία βήματα για την κεντρική και τη δεξιά κάθετη ευθυγράμμιση.

Βρείτε τον επόμενο αριθμό που εμφανίζεται περισσότερο, και επαναλάβετε το για όλους τους 9 αριθμούς.

Αυτή η στρατηγική θα σας βοηθήσει να αποκαλύψετε τα κελιά τα οποία έχουν μόνο μία δυνατή επιλογή. Όταν αποκαλυφθούν, μπορείτε να συμπληρώσετε αυτά τα κελιά, και να επαναλάβετε τη στρατηγική μέχρι να λυθεί ολόκληρο το παζλ.

Παράδειγμα χρήσης της στρατηγικής 2.

Αν καμία από τις παραπάνω στρατηγικές δε λύνει το παζλ, τότε μπορείτε να αλλάξετε στρατηγικές. Μπορείτε επίσης να τις συνδυάσετε.